Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2549/2000 περί πρόσθετων τεχνικών μέτρων για την αποκατάσταση του μπακαλιάρου gadus morhua στη Θάλασσα της Ιρλανδίας (Διαίρεση ICES VIIa)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Οι όροι που θεσπίσθηκαν από τον κανονισμό (ΕΚ) αριθ. 2549/2000 της 17ης Νοεμβρίου 2000, περί πρόσθετων τεχνικών μέτρων για την αποκατάσταση του αποθέματος του μπακαλιάρου gadus morhua στη Θάλασσα της Ιρλανδίας (Διαίρεση ICES VIIa) [1] έχουν ως στόχο να εξασφαλίσουν την επίτευξη επιλεκτικότητας των αλιευτικών εργαλείων που χρησιμοποιούνται στη Θάλασσα της Ιρλανδίας ώστε να αλιεύονται λίγοι μικροί μπακαλιάροι gadus morhua.

[1] ΕΕ L 292, 21.11.2000, σ. 5

Στο πλαίσιο των όρων που θεσπίζονται στον κανονισμό (ΕΚ) αριθ 2549/2000, προβλέπεται στο άρθρο 2 παράγραφος 1 ότι απαγορεύεται η χρήση βενθοπελαγικών συρόμενων διχτυών, εκτός των δοκοτρατών, που διαθέτουν σάκο τράτας ή/και τεμάχιο επέκτασης κατασκευασμένο εξ ολοκλήρου ή εν μέρει από πολύινα δικτυώματα.

Επιπροσθέτως, το άρθρο 2 παράγραφος 2 του κανονισμού (ΕΚ) αριθ. 2549/2000 2549/2000 προβλέπει ότι απαγορεύεται η χρήση οποιουδήποτε βενθοπελαγικού συρόμενου δικτύου, εκτός της δοκότρατας, που διαθέτει σάκο τράτας ή/και τεμάχιο επέκτασης του οποίου το πάχος των νημάτων υπερβαίνει τα 6 mm.

Εντούτοις, οι πρόσφατες επιστημονικές συμβουλές συμφωνούν με τη γνώμη των αλιέων ότι ένας σάκος τράτας ή/και τεμάχιο επέκτασης που είναι κατασκευασμένο από διπλό νήμα πάχους μέχρι 4 mm είναι ισοδύναμο από τεχνικής πλευράς με ένα σάκο τράτας ή/και τεμάχιο επέκτασης που καθορίζεται ανωτέρω. Υφίσταται απαίτηση εκ μέρους ορισμένων αλιέων να χρησιμοποιούν σάκους τράτας διπλού νήματος.

Επιπροσθέτως, το κείμενο του άρθρου 3 του παρόντος κανονισμού αναφέρεται στους όρους οι οποίοι ίσχυαν μόνο κατά τη διάρκεια του 2000 και, ως εκ τούτου, μπορούν να αντικατασταθούν με κείμενο το οποίο θεσπίζει την απαιτούμενη τροποποίηση.

Ως εκ τούτου, ο κανονισμός (ΕΚ) αριθ 2549/2000 θα πρέπει να τροποποιηθεί αναλόγως.

2001/0083 (CNS)

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2549/2000 περί πρόσθετων τεχνικών μέτρων για την αποκατάσταση του μπακαλιάρου gadus morhua στη Θάλασσα της Ιρλανδίας (Διαίρεση ICES VIIa)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 37,

την πρόταση της Επιτροπής [2],

[2] ΕΕ C , , σ. .

τη γνώμη του Ευρωπαϊκού Κοινοβουλίου [3],

[3] ΕΕ C , , σ. .

τη γνώμη της Οικονομικής και Κοινωνικής Επιτροπής [4],

[4] ΕΕ C , , σ. .

Εκτιμώντας τα εξής:

(1) Οι όροι που θεσπίσθηκαν από τον κανονισμό (ΕΚ) αριθ. 2549/2000 της 17ης Νοεμβρίου 2000, περί πρόσθετων τεχνικών μέτρων για την αποκατάσταση του αποθέματος του μπακαλιάρου gadus morhua στη Θάλασσα της Ιρλανδίας (Διαίρεση ICES VIIa) [5] έχουν ως στόχο να εξασφαλίσουν την επίτευξη επιλεκτικότητας των αλιευτικών εργαλείων που χρησιμοποιούνται στη Θάλασσα της Ιρλανδίας ώστε να αλιεύονται λίγοι μικροί μπακαλιάροι gadus morhua.

[5] ΕΕ L 292, 21.11.2000, σ. 5

(2) Στο άρθρο 2, οι παράγραφοι 1 και 2 προβλέπουν την απαγόρευση της χρήσης οποιουδήποτε βενθοπελαγικού συρόμενου διχτυού εκτός της δοκότρατας, το οποίο διαθέτει σάκο τράτας ή/και τεμάχιο επέκτασης κατασκευασμένο εν όλω ή εν μέρει από πολλαπλά νήματα κατασκευής διχτυών καθώς και οποιουδήποτε βενθοπελαγικό συρόμενου διχτυού, εκτός της δοκότρατας, το οποίο διαθέτει σάκο τράτας ή/και τεμάχιο επέκτασης, του οποίου το πάχος των νημάτων υπερβαίνει τα 6mm.

(3) Εντούτοις, οι πρόσφατες επιστημονικές συμβουλές συμφωνούν με τη γνώμη των αλιέων ότι ένας σάκος τράτας ή/και τεμάχιο επέκτασης που είναι κατασκευασμένο από διπλό νήμα πάχους μέχρι 4 mm είναι ισοδύναμο από τεχνικής απόψεων με ένα σάκο τράτας ή/και τεμάχιο επέκτασης που καθορίζεται ανωτέρω.

(4) Υφίσταται απαίτηση εκ μέρους ορισμένων αλιέων να χρησιμοποιούν σάκους τράτας διπλού νήματος.

(5) Το κείμενο του άρθρου 3 του παρόντος κανονισμού αναφέρεται στους όρους οι οποίοι ίσχυαν μόνο κατά τη διάρκεια του 2000 και, ως εκ τούτου, μπορούν να αντικατασταθούν με κείμενο το οποίο καθορίζει την απαιτούμενη τροποποίηση.

(6) Ως εκ τούτου, ο κανονισμός 2549/2000 θα πρέπει να τροποποιηθεί αναλόγως.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 3 του κανονισμού 2549/2000 αντικαθίσταται από το ακόλουθο κείμενο:

Με την επιφύλαξη των όρων που καθορίζονται στο άρθρο 2 παράγραφος 1 και στο άρθρο 2 παράγραφος 2, κατά τη διεξαγωγή αλιείας με συρόμενα εργαλεία στη Θάλασσα της Ιρλανδίας επιτρέπεται η χρήση σάκου τράτας ή/και τεμαχίου επέκτασης κατασκευασμένου από διπλό νήμα δικτυώματος, του οποίου το πάχος οποιουδήποτε νήματος δεν υπερβαίνει τα 4 mm.

Άρθρο 2

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος